ચોખાને તથા મગની દાળને વીણીને તથા ધોઈને સાફ કરવી. પછી એક તપેલામાં ઘી લઈનેએને ચૂલે ચડાવવું અને તેમાં તજ- લવિંગનો વધાર કરી તેની અંદર ડુંગળીનું કચુંબર નાખવું. પછી તે બદામી રંગનું થાય એટલે તેમાં મગની દાળ અને ચોખા નાખવાં. પછી તેમાં પાણી, મીઠું, હળદર, મરચું અને વાટેલાં આદુ – મરચાં નાખવાં. પછી જયારે ખીચડી ખદખદે એટલે ધીમા તાપે તેને સીઝવવા માટે મૂકવી. બરાબર સીઝાય જાય એટલે ખાંડ નાખીને તેને ઉતારી લેવી. પછી તેમાં લીબુંનો રસ અને ઝીણી સમારેલી કોથમરી નાખવાં.